pythainlp/thai_wikipedia_clean_20230101 huggingface dataset:
สึคิโนะ อุซางิ  หรือ เซเลอร์มูน  เป็นตัวละครตัวหลักที่สร้างโดย นาโอโกะ ทาเคอุชิ เธอได้ปรากฏตัวครั้งแรกในมังงะตอนที่ 1 "อุซางิ – เซเลอร์มูน " (ตีพิมพ์ครั้งแรกในนิตยสารนากาโยชิของญี่ปุ่นเมื่อวันที่ 28 ธันวาคม พ.ศ. 2534)
ตัวเอกของเรื่องผู้แปลงร่างเป็นเซเลอร์มูน จุดเด่นคือผมสีทองที่ขมวดเป็นทรงกลมคล้ายลูกซาลาเปา 2 ข้างบนศีรษะ ทำให้ใครๆ ต่างก็ชอบเรียกเธอว่า "ยัยหัวซาลาเปา" รวมทั้ง จิบะ มาโมรุ (สมัยที่ยังไม่รักกัน) อีกด้วย แม้ปกติแล้วอุซางิจะเป็นเด็กซุ่มซ่าม ขี้แย ผลการเรียนไม่เอาไหน กีฬาก็ไม่เก่งแต่เธอก็เป็นคนร่าเริงแจ่มใส จริงใจและรักเพื่อนมาก ในอดีตชาติอุซางิคือเจ้าหญิงเซเรนิตี้แห่งอาณาจักรซิลเวอร์มิลเลนเนี่ยมที่อยู่บนดวงจันทร์ ส่วนในอนาคตเธอได้กลายเป็นเนโอควีนเซเรนิตี้หรือมารดาของ อุซางิน้อย นั่นเอง อุปกรณ์ที่ใช้แปลงร่างของอุซางิคือปากกาวิเศษและเข็มกลัดวิเศษที่ได้จากลูน่า โดยปากกาวิเศษใช้แปลงร่างเป็นใครก็ได้ตามต้องการส่วนเข็มกลัดวิเศษใช้แปลงร่างเป็นเซเลอร์มูน
ปรากฏตัวตั้งแต่ตอนที่ : 1
อายุ : 14 ปี (ภาคแรก, R) / 15 ปี (ภาค S, SuperS) / 16 ปี (ภาค Salior Stars)
ส่วนสูง : 152 ซม. (ภาคแรก) / 155 ซม. (ภาค S) / 160 ซม. (ภาค Salior Stars)
วันเกิด : 30 มิถุนายน
ราศี : กรกฎ
อัญมณีประจำราศี : ไข่มุก
ครอบครัว : คุณพ่อ (สึคิโนะ เคนจิ : บ.ก.นิตยสาร), คุณแม่ (สึคิโนะ อิคุโกะ : แม่บ้าน), น้องชาย (สึคิโนะ ชินโง)
สีที่ชอบ : สีขาวดอกกุหลาบ,สีชมพูอ่อนbaby pink
ของกินที่ชอบ : ไอศกรีม, เค้ก
ของกินที่ไม่ชอบ : แครอท
วิชาที่ไม่ชอบ : คณิตศาสตร์, ภาษาอังกฤษ
งานอดิเรก : กินของอร่อยและขนมหวาน,เล่นวีดีโอเกม,อ่านหนังสือการ์ตูน,นอนฝันหวานแบบมาราธอน
เรื่องถนัด : บีบน้ำตาอ้อน
ความฝันในอนาคต : เป็นเจ้าสาว
เซเลอร์มูน.
อัศวินตัวแทนแห่งดวงจันทร์ ผู้พิทักษ์ความรักและความยุติธรรมและปกปักษ์รักษา "ผลึกเงินมายา" สีประจำตัวคือ สีเงิน ในเวลาต่อสู้เซเลอร์มูนมักจะกลัวศัตรูและเอาแต่หนีอยู่เสมอแต่เธอก็มีคทาวิเศษเป็นอาวุธสำคัญที่สามารถกำราบศัตรูได้แทบทุกชนิด แถมยังสามารถปลดรัดเกล้าที่หน้าผากออกมาใช้เป็นอาวุธได้ โดยมีชื่อท่าว่า "มูน เทียร่า แอคชั่น" (ในฉบับหนังสือการ์ตูนใช้ชื่อท่าว่า "มูนฟริสบี้" แต่ในฉบับอนิเมะได้เปลี่ยนชื่อใหม่ เพื่อหลีกเลี่ยงปัญหาลิขสิทธิ์เครื่องหมายการค้า ส่วนในภาคละครโทรทัศน์ใช้ชื่อว่า มูนเทียร่า บูมเมอแรง) ส่วนที่ประดับผมก็สามารถปล่อยคลื่นเสียงความถี่สูงได้ด้วย คำพูดติดปากที่เซเลอร์มูนมักจะพูดกับศัตรูเสมอก็คือ "สาวน้อยน่ารัก ผู้พิทักษ์ความรักและความยุติธรรม เซเลอร์มูน" และ "ตัวแทนแห่งดวงจันทร์จะลงทัณฑ์แกเอง"
ปรากฏในหนังสือการ์ตูน "(พลังจันทรา จงสำแดงฤทธิ์ ณ บัดนี้)", อนิเมะคลาสสิค, อนิเมะคริสตัล, ละครโทรทัศน์
ปรากฏในหนังสือการ์ตูน "(พลังจันทรา ขอให้ฉันกลายเป็น ... ณ บัดนี้)", อิเมะคลาสสิค, อนิเมะคริสตัล "(มนต์แห่งจันทรา จงเปลี่ยนฉันให้เป็น ... แปลงร่าง)"
ปรากฏในหนังสือการ์ตูน "(พลังผลึกจันทรา จงสำแดงฤทธิ์ ณ บัดนี้)", อนิเมะคลาสสิค, อนิเมะคริสตัล, ละครโทรทัศน์
ปรากฏในหนังสือการ์ตูน "(มนต์แห่งจันทรา จงสำแดงฤทธิ์ ณ บัดนี้)", อนิเมะคลาสสิค, อนิเมะคริสตัล
ปรากฏในหนังสือการ์ตูน "(มนต์ปาฏิหาริย์ จงสำแดงฤทธิ์ ณ บัดนี้)", อนิเมะคลาสสิค
ปรากฏในหนังสือการ์ตูน, อนิเมะคลาสสิค, อนิเมะคริสตัล ("จอกศักดิ์สิทธิ์แห่งจันทรา จงสำแดงฤทธา ณ บัดนี้)"
ปรากฏในหนังสือการ์ตูนเท่านั้น
ปรากฏในอนิเมะคลาสสิคเท่านั้น
- ปรากฏในหนังสือการ์ตูน, อนิเมะคลาสสิค, อนิเมะคริสตัล
- ปรากฏในนิตยสาร Nakayoshi ก่อนจะถูกเปลี่ยนมาใช้ มูน เทียร่า บูมเมอแรง
- ปรากฏในหนังสือการ์ตูน "(วงแหวนจันทรา)", อนิเมะคริสตัล, ละครโทรทัศน์
- ปรากฏในอนิเมะคลาสสิค
- ปรากฏในหนังสือการ์ตูน "(ลูกเตะเซเลอร์มูน)", อนิเมะคลาสสิค
- ปรากฏในหนังสือการ์ตูน "(พลังแสงสนธยา)", อนิเมะคริสตัล
- ปรากฏในหนังสือการ์ตูน "(ละอองจันทรา ขจัดวิญญาณร้าย)", อนิเมะคลาสสิค, อนิเมะคริสตัล "(พลังประกายจันทรา ขจัดวิญญาณร้าย)", ละครโทรทัศน์
- ปรากฏในอนิเมะคลาสสิคเท่านั้น
- ปรากฏในหนังสือการ์ตูน "(พลังจันทราพิฆาต)", อนิเมะคลาสสิค , อนิเมะคริสตัล "(พลังจันทราทรงกลดพิฆาต)"
- ปรากฏในอนิเมะคลาสสิค ใช้เพื่อเปลี่ยนสี่พี่น้องแม่มดสาวให้เป็นมนุษย์ ไม่ใช่ใช้แปลงร่าง
- ปรากฏในอนิเมะคลาสสิค, อนิเมะคริสตัล "(พลังดวงดาวเซเลอร์พิฆาต)", ละครโทรทัศน์
- ปรากฏในหนังสือการ์ตูน "(พลังจันทราพิฆาต)", อนิเมะคลาสสิค, อนิเมะคริสตัล
- คันจิแปลว่า "หัวใจจันทราสายรุ้ง"
- ปรากฏในหนังสือการ์ตูน "(พลังจันทราสายรุ้ง)", อนิเมะคลาสสิค, อนิเมะคริสตัล "(พลังสายรุ้งหัวใจจันทรา)"
- คันจิแปลว่า "หัวใจจันทราสายรุ้ง 2 ดวง"
- ปรากฏในหนังสือการ์ตูน (พลังจันทราสายรุ้ง), อนิเมะคริสตัล "(พลังทวีคูณสายรุ้งหัวใจจันทรา)"
- ปรากฏในอนิเมะคลาสสิค ใช้ลำแสงสีชมพูไปที่ฟาโรห์ 90 ไม่ใช่ใช้แปลงร่าง ใช้ตอนศึกสุดท้ายของเรื่องภาค S
- ปรากฏในหนังสือการ์ตูน, อนิเมะคลาสสิค
ความท้าทายบนโซเชียลมีเดียบนทวิตเตอร์ ที่ติดแฮชแท็ก #sailormoonredraw ได้รับความนิยมในเดือนพฤษภาคม 2020 มีผู้ใช้คนหนึ่งใช้ภาพนิ่งของเซเลอร์มูนที่อยู่ในตอนที่ 125 "A Bright Shooting Star! Saturn, and the Messiah" (輝く流星! サターンそして救世主) จากอนิเมะเซเลอร์มูน S ปี
1995 แล้วไปวาดใหม่ในรูปแบบต่างๆ หรือให้วาดตัวละครอื่นมาแทนที่ปรากฏการณ์ที่คล้ายกันนี้เกิดขึ้นในเดือนเมษายน 2014 เมื่อหกปีก่อน
ส่วนฉากที่มาจากอนิเมะภาคแรกในปี 1992 ตอนที่ 1 "The Crybaby Usagi's Magnificent Transformation!" (泣き虫うさぎの華麗なる変身) ซึ่งเกิดขึ้นหลังจากการต่อสู้ครั้งแรกของเซเลอร์มูนกับผีปีศาจ "มอร์กา" และการมาช่วยเซเลอร์มูนครั้งแรกของหน้ากากทักซิโด้ ซึ่งมีต้นกำเนิดมาจากทัมเบลอร์
มิซุโนะ อามิ
มิซุโนะ อามิ  เป็นตัวละครการ์ตูนจากเรื่อง เซเลอร์มูน
สาวน้อยผู้แปลงร่างเป็น เซเลอร์เมอร์คิวรี่ (セーラーマーキュリー) อามิเรียนอยู่ที่โรงเรียนจูบัง เหมือนกับอุซางิ เธอมีไอคิวถึง 300 ผลการเรียนจัดได้ว่าอยู่ในระดับท็อปของประเทศจนถูกขนานนามว่าเป็น "สาวน้อยอัจฉริยะ" แต่อามิไม่ค่อยจะมีเพื่อนเท่าไหร่นัก เพราะนักเรียนหลายๆ คนต่างมองเธอเป็นศัตรูคู่แข่งทางการเรียน แถมพ่อแม่ของเธอก็แยกทางกัน แม้ปัจจุบัน อามิจะอาศัยอยู่กับแม่ แต่แม่ของเธอซึ่งเป็นหมอ ก็มักจะติดงานจนไม่ค่อยได้กลับบ้านเท่าไหร่ อามิจึงต้องใช้ชีวิตอยู่อย่างโดดเดี่ยวมาตลอด แต่เมื่อได้พบกับอุซางิ และเพื่อนๆ เซเลอร์คนอื่น เธอก็เริ่มร่าเริง มีชีวิตชีวา และเปิดใจให้กับผู้อื่นมากขึ้น
ในบรรดาอัศวินเซเลอร์ประจำดาวเคราะห์วงในทั้ง 5 คน อามิเป็นคนที่ได้รับความนิยมมากที่สุด เธอได้รับการโหวตเป็นตัวละครหญิงยอดนิยมอันดับ 1 ในการประกาศผลรางวัลอนิเมะกรังปรีซ์ ครั้งที่ 15 (ลงตีพิมพ์ในนิตยสารอะนิเมจ ฉบับประจำเดือนพฤษภาคม ค.ศ. 1993) ซึ่งคะแนนโหวตของเธอ ทิ้งห่างตัวละครตัวอื่นและเพื่อนร่วมทีมเซเลอร์คนอื่นๆ อย่างขาดลอย
เซเลอร์เมอร์คิวรี่.
อัศวินผู้รอบรู้ ตัวแทนแห่งดาวพุธ ใช้พลัง น้ำ โจมตีศัตรู สีประจำตัวคือ สีฟ้า อุปกรณ์สำคัญของเซเลอร์เมอร์คิวรี่ คือ เครื่องคำนวณเครื่องเล็กๆ ขนาดประมาณเครื่องคิดเลข และแว่น HMD ที่จะปรากฏออกมาเมื่อสัมผัสต่างหู เซเลอร์เมอร์คิวรี่เป็นเหมือนมันสมองของกลุ่มอัศวินเซเลอร์ เวลาต่อสู้เธอจึงไม่ค่อยออกหน้ามากเท่าเพื่อนอัศวินคนอื่นๆ แต่จะคอยคิดแผนต่อสู้มากกว่า
- ปรากฏในหนังสือการ์ตูน, อนิเมะคลาสสิค [มนต์แห่งเมอร์คิวรี่ จงสำแดงฤทธา ณ บัดนี้], อนิเมะคริสตัล [มนต์แห่งเมอร์คิวรี่ จงสำแดงฤทธา ณ บัดนี้], ละครโทรทัศน์
- ปรากฏในหนังสือการ์ตูน, อนิเมะคลาสสิค [มนต์ดวงดาวแห่งเมอร์คิวรี่ จงสำแดงฤทธา ณ บัดนี้], อนิเมะคริสตัล [มนต์ดวงดาวแห่งเมอร์คิวรี่ จงสำแดงฤทธา ณ บัดนี้]
- ปรากฏในหนังสือการ์ตูน, อนิเมะคลาสสิค [มนต์ดวงดาวแห่งเมอร์คิวรี่ จงสำแดงฤทธา ณ บัดนี้], อนิเมะคริสตัล [มนต์ดาวพระเคราะห์เมอร์คิวรี่ จงสำแดงฤทธา ณ บัดนี้]
- ปรากฏในหนังสือการ์ตูน, อนิเมะคลาสสิค [มนต์ดวงดาวแห่งเมอร์คิวรี่ จงสำแดงฤทธา ณ บัดนี้]
- ปรากฏในอนิเมะคลาสสิค [พลังหมอกสะเก็ดดาวพุธ]
- ปรากฏในอนิเมะคลาสสิค ภาค R [พลังหมอกสะเก็ดดาวพุธ เยือกแข็ง]
- ปรากฏในอนิเมะคลาสสิค ภาค R
- ปรากฏในหนังสือการ์ตูนภาค 2, อนิเมะภาค R [พลังวารีพิฆาตมาร], คริสตัล ซีซัน 2 [พลังมายาวารีพิฆาต], ละครโทรทัศน์
- ปรากฏในหนังสือการ์ตูนภาค 2 , คริสตัล ซีซัน 2 [พลังประกายหิมะ มายาพิฆาต (โมเดิร์นไนน์), พลังมายา เกล็ดหิมาลัย (ทีไอจีเอ)]
- ปรากฏในหนังสือการ์ตูนภาค 2 , คริสตัล ซีซัน 2 [ห้วงเวลาเหนือมิติจงปรากฏ]
- ปรากฏในหนังสือการ์ตูนภาค 3, อนิเมะภาค SuperS [ลูกแก้ววารีพิฆาตมาร], คริสตัล ซีซัน 3 [เกลียวคลื่นมายา ธาราพิฆาต]
- ปรากฏในหนังสือการ์ตูนภาค 4, อนิเมะภาค SuperS [พลังพิณวารีพิฆาตมาร]
- ปรากฏในภาคละครโทรทัศน์, คริสตัล ซีซัน 1 ถึง 3 [พลังแห่งดาวพุธ หมอกวารี]
- ปรากฏในภาคละครโทรทัศน์
ฮิโนะ เร
ฮิโนะ เร (Hino Rei) เป็นตัวละครการ์ตูนจากเรื่อง เซเลอร์มูน
นักพากย์ญี่ปุ่น : Sato Rina
นักพากย์ไทย : อรุณี นันทิวาส (ช่อง 9 อ.ส.ม.ท.), ฉันทนา ธาราจันทร์ (ไรท์บียอนด์)
นักแสดง : Kitagawa Keiko (ภาคละครโทรทัศน์)
สาวน้อยผู้แปลงร่างเป็น เซเลอร์มาร์ส (Sailor Mars) เรย์เป็นเด็กสาวที่มีใบหน้าสวย ผมยาวสีดำขลับ ปัจจุบันเรียนอยู่ที่โรงเรียนสตรีเอกชน T.A คุณแม่ของเรย์เสียชีวิตไปตั้งแต่ตอนที่เธอยังเด็ก ส่วนคุณพ่อเป็นนักการเมือง เขามักจะเอาแต่ทำงานไม่เคยมีเวลาให้กับลูกสาว เรย์จึงมาอาศัยอยู่กับคุณปู่ซึ่งเป็นเจ้าอาวาสของศาลเจ้าฮิคาวะ (ได้ต้นแบบมาจากศาลเจ้าฮิคาวะที่เป็นสถานที่ๆ มีอยู่จริงในโตเกียว ย่าน Azabu Juban ของญี่ปุ่น) โดยทำหน้าที่เป็น มิโกะ คนหนึ่งของศาลเจ้า มีสัตว์เลี้ยงเป็นอีกา 2 ตัวชื่อโฟบอสกับดีมอส (นำชื่อมาจากดาวบริวารของ ดาวอังคาร) ในบรรดาอัศวินเซเลอร์ เรย์เป็นคนที่ห่วงใยและเข้าใจในตัวอุซางิมากที่สุด แม้ปกติแล้วจะชอบเอาแต่ทะเลาะกันก็ตาม (อ้างอิงจากอนิเมะภาคแรกปี 1992)
ถูกเปลี่ยนบุคลิกต่างจากต้นฉบับ.
นอกจากนี้ในบรรดาอัศวินเซเลอร์ เรย์ก็เป็นคนที่ถูกเปลี่ยนบุคลิกไปจากต้นฉบับเดิม (มังงะ) มากที่สุดเพราะในมังงะ เรจะเป็นคนที่ดูเคร่งขรึม ดูเก็บกด ไม่ค่อยพูดมาก ไม่ชอบดูรายการโทรทัศน์ ไม่ชอบผู้ชายและไม่เคยมีความไว้วางใจในตัวผู้ชายเลย แต่ในฉบับอนิเมะ เรย์กลับกลายเป็นคนสนุกสนาน ร่าเริง เปิดเผย แอบติงต๊องเป็นบางครั้ง ชอบดูอนิเมะ (สังเกตได้จากฉบับอนิเมะภาคแรกปี 1992 ตอนที่ 21 ที่เธอและอุซางิรู้สึกตื่นเต้นที่จะได้ไปเยี่ยมชมสตูดิโอผลิตอนิเมะเป็นอย่างมาก) และในช่วงครึ่งแรกของอนิเมะภาคแรก เธอก็แสดงความรู้สึกชอบ จิบะ มาโมรุ อย่างออกนอกหน้า ซึ่งเรื่องนี้ทำให้ตัวผู้เขียนมังงะต้นฉบับอย่าง "นาโอโกะ ทาเกอูจิ" รู้สึกไม่พอใจทางทีมงานผู้สร้างฉบับอนิเมะอยู่เหมือนกัน หลังจากภาค SuperS ในช่วงปี 1995 - 1996 เป็นต้นมา นิสัยของเรจึงเริ่มนิ่งสงบและเคร่งขรึมขึ้นมาบางส่วนเหมือนกับต้นฉบับ ทำให้เป็นที่พึงพอใจในระดับหนึ่งของทาเกอูจิ
ปรากฏตัวตั้งแต่ตอนที่ : 10
อายุ : 14 ปี (ภาคแรก, R) / 15 ปี (ภาค S, SuperS) / 16 ปี (ภาค เซเลอร์สตาร์)
ส่วนสูง : 160ซม./น้ำหนัก:51กก.
วันเกิด : 17 เมษายน
ราศี : เมษ
อัญมณีประจำราศี : เพชร
ครอบครัว : ปู่ (นักบวช ชินโต) , คุณพ่อ (นักการเมือง), คุณแม่ (เสียชีวิตตั้งแต่เรย์อยู่ชั้นประถม)
สีที่ชอบ : สีแดง, สีดำ
ของกินที่ชอบ : ปลาปักเป้า,พิซซ่ามังสวิรัติ,อาหารไทย
ของกินที่ไม่ชอบ : หน่อไม้ฝรั่ง
วิชาที่ชอบ : โบราณคดี หรือ วรรณคดี
วิชาที่ไม่ชอบ : สังคมศาสตร์
งานอดิเรก : ดูดวง,ชอบเดด,ชอบร้องเพลง,ชอบวรรณคดีโบราณ,ชอบคาราเต้,อ่านหนังสือการ์ตูน
สิ่งที่ไม่ชอบ:ไม่ชอบดูทีวี,เกลียดคนเงอะงะ
เรื่องถนัด : การทำสมาธิที่แน่วแน่,การอุทิศตนทำกิจในวัด,การทำนายอนาคต(ดูดวง)
ความฝันในอนาคต :เป็นเจ้าอาวาส,การเป็นนักร้อง,การเป็นนางแบบ,การเป็นนักพากย์
เซเลอร์มาร์ส.
อัศวินผู้ร้อนแรง ตัวแทนแห่งดาวอังคาร ใช้พลัง ไฟ โจมตีศัตรู สีประจำตัวคือ สีแดง ในเวลาต่อสู้สามารถใช้ยันต์สะกดให้ศัตรูหยุดเคลื่อนไหวได้
ปรากฏในหนังสือการ์ตูน (พลังมาร์ส จงสำแดงฤทธิ์ ณ บัดนี้), อนิเมะคลาสสิค (มนต์แห่งมาร์ส จงสำแดงฤทธา ณ บัดนี้), อนิเมะคริสตัล (มนต์แห่งมาร์ส จงสำแดงฤทธา ณ บัดนี้), ละครโทรทัศน์
ปรากฏในหนังสือการ์ตูน (พลังมาร์ส จงสำแดงฤทธิ์ ณ บัดนี้), อนิเมะคลาสสิค (มนต์ดวงดาวแห่งมาร์ส จงสำแดงฤทธา ณ บัดนี้), อนิเมะคริสตัล (มนต์ดวงดาวแห่งมาร์ส จงสำแดงฤทธา ณ บัดนี้)
ปรากฏในหนังสือการ์ตูน (มนต์แห่งมาร์ส จงสำแดงฤทธา ณ บัดนี้), อนิเมะคริสตัล (มนต์ดาวพระเคราะห์มาร์ส จงสำแดงฤทธา ณ บัดนี้)
ปรากฏในหนังสือการ์ตูน, อนิเมะคลาสสิค (อำนาจศักดิ์สิทธิ์แห่งมาร์ส จงสำแดงฤทธา ณ บัดนี้ (ภาค Ss) / มนต์ดวงดาวแห่งมาร์ส จงสำแดงฤทธา ณ บัดนี้ (ภาค Star))
ปรากฏในหนังสือการ์ตูน (ปีศาจร้ายจงหายไป / ขัขไล่วิญญาณร้าย), อนิเมะภาคแรก (ปีศาจร้ายจงหายไป), อนิเมะคริสตัล (วิญญาณร้ายจงสลายไป), ละครโทรทัศน์
ปรากฏในอนิเมะคลาสสิกเท่าน (พลังไฟดาวอังคาร)
ปรากฏในอนิเมะเท่านั้น (พลังวิหคเพลิง ทรงวิญญาณ ดาวอังคาร)
ปรากฏในหนังสือการ์ตูน, อนิเมะภาค R (พลังคาถาอัคคีพิฆาต), อนิเมะคริสตัล (พลังคาถาอัคคีพิฆาต), ละครโทรทัศน์ ตอน 48
ปรากฏในหนังสือการ์ตูนเล่มที่ 7 (พลังไฟอสรพิษดาวอังคาร), อนิเมะคริสตัล (พลังเพลิงนาคีพิฆาต)
ปรากฏในหนังสือการ์ตูนเล่มที่ 13, อนิเมะภาค SuperS (พลังธนูเพลิงสังหาร)
ปรากฏในอนิเมะเท่านั้น (พลังจิตอัศวินเซเลอร์)
ปรากฏในหนังสือการ์ตูน (พลังโจมตีพิภพ), อนิเมะคลาสสิก (รวมพลังอัศวินเซเลอร์ (ภาค R) / พลังดวงดาวพิฆาตมาร (ภาค S)), อนิเมะคริสตัล (พลังดวงดาวเซเลอร์พิฆาต), ละครโทรทัศน์
ปรากฏในอนิเมะภาค S Special
ปรากฏในละครโทรทัศน์
ไหม (วัสดุ)
ไหม เป็นเส้นใยโปรตีนธรรมชาติ มีความเหนียว ทนทาน และมันวาว สามารถนำไปใช้ทอเป็นผืนผ้าได้อย่างงดงาม ไหมที่พบได้ทั่วไปส่วนมากมาจากตัวอ่อนของตัวไหมหรือผีเสื้อไหมมัลเบอรรีชนิดที่เรียกว่า "Bombyx mori" ซึ่งชักใยออกมาพันรอบตัวขณะเป็นดักแด้ก่อนจะเจาะออกมาเป็นผีเสื้อตัวเต็มวัย การดึงเส้นไหมออกจากดักแด้ หรือปลอกไหม เรียกว่า การสาวไหม ความเงามันวาวของเส้นไหมนั้น มาจากคุณสมบัติของโครงสร้างที่คล้ายปริซึมสามเหลี่ยมของเส้นใยนั่นเอง ด้วยเหตุนี้ผ้าไหม (ผ้าที่ทอจากเส้นไหม) จึงมีความมัน สะท้อนแสงเป็นประกายวับวาวจากมุมต่าง ๆ ที่ทำให้สะท้อนออกเป็นสีต่าง
ประวัติผ้าไหมในยุคเริ่มแรก.
ผ้าไหมมีต้นกำเนิดจากประเทศจีนเมื่อกว่า 3,500 ปีก่อนคริสต์ศักราช โดยในตำนานเชื่อว่าจักรพรรดิเล่ยซู (Lei Zu) ของจีนเป็นผู้เริ่มพัฒนาผ้าไหม ซึ่งแรกเริ่มเดิมทีนั้นจักรพรรดิจีนจะเก็บผ้าไหมไว้สำหรับให้เป็นของกำนัล กระทั่งผ้าไหมกลายเป็นส่วนหนึ่งของวัฒนธรรมจีน และถูกขนส่งแลกเปลี่ยนไปยังหลายประเทศในแถบเอเชีย ลวดลายและความเงางามของผ้าไหมทำให้ผู้คนต่างต้องการผ้าไหมเป็นอย่างมาก การค้าขายผ้าไหมยุคนั้นจึงนับว่าเป็นช่วงแรกของค้าขายเชิงอุตสาหกรรมระบบข้ามชาติ ปีพ.ศ. 2550 (ค.ศ. 2007) นักประวัติศาสตร์ค้นพบผ้าไหมสมัยราชวงศ์โจวตะวันออก (ราว 2,500 ปีที่แล้ว) ณ หลุมฝังศพที่มณฑลเจียงซี ซึ่งผ้าไหมดังกล่าวมีการทอและย้อมอย่างประณีตด้วยเทคนิคที่ซับซ้อน นั่นจึงช่วยตอบความสงสัยของนักประวัติศาสตร์เกี่ยวกับระยะเวลาอันยาวนานของผ้าไหมจีนยุคแรกได้ว่า มีมาก่อนการค้นพบผ้าไหมในสมัยราชวงศ์ฮั่นที่หม่าหวางตุย (Mawangdui)
ครูเสด
ดาวใจ ไพจิตร หรือ ดาวใจไพจิตร สุจริตกุล (12 ธันวาคม พ.ศ. 2497 ) หรือเรียกสั้น ๆ ว่า หมู ดาวใจ เป็นนักร้องเพลงลูกกรุงที่มีชื่อเสียง เคยเป็นนักร้องประจำวงสุนทราภรณ์ ก่อนจะออกมาร้องเพลงเดี่ยว มีผลงานร้องเพลงกว่า 1000 เพลง
เตือนใจ ยุ่นสอาด เกิดเมื่อวันที่ ที่กรุงเทพมหานคร เป็นบุตรของนางเรณู เลอสิงห์ จบชั้นประถมศึกษาปีที่1 - 4 ที่โรงเรียนวัดอุทัยธาราม และเรียนต่อที่โรงเรียนวรรณวิทย์ และโรงเรียนสตรีนนทบุรี จบการศึกษาประถมศึกษา 7 แล้วไปร้องเพลงหลังจากนั้นใช้เวลาว่างไปเรียน กศน.จนจบมัธยมศึกษาตอนปลาย และศึกษาต่อระดับปริญญาตรีที่มหาวิทยาลัยรามคำแหง จากนั้นศึกษาต่อปริญญาโทคณะศิลปกรรมศาสตร์ (ภาคนอกเวลาราชการ) สาขานฤมิตศิลป์ แขนงวิชาแฟชั่นและสิ่งทอ จุฬาลงกรณ์มหาวิทยาลัย และจบการศึกษาระดับปริญญาเอกหลักสูตรศิลปกรรมศาสตรดุษฎีบัณฑิต (ภาคนอกเวลาราชการ) คณะศิลปกรรมศาสตร์ จุฬาลงกรณ์มหาวิทยาลัย ปีการศึกษา 2555
สมรสกับนายปรีดี สุจริตกุล อดีตผู้พิพากษาหัวหน้าศาลจังหวัดภูเก็ต (ปัจจุบันถึงแก่กรรมแล้ว)
ดาวใจชอบและสนใจการร้องเพลงมาตั้งแต่เด็กขณะที่ศึกษาอยู่ที่โรงเรียนวัดอุทัยธารามดาวใจเป็นนักล่ารางวัลตัวเต็งของโรงเรียนโดยส่วนใหญ่จะเลือกเพลงของรวงทอง ทองลั่นธมประกวด ต่อมาดาวใจได้มาสมัครเป็นนักร้องที่โรงเรียนสุนทราภรณ์การดนตรี ฝึกหัดการร้องเพลงกับครูเอื้อ สุนทรสนานอยู่ 2 ปี จึงลาออกมาเป็นศิลปินเดี่ยว ใช้ชื่อว่า "ดาวใจ ไพจิตร" ซึ่งเป็นชื่อที่ตั้งให้โดย ครูศรีสวัสดิ์ พิจิตรวรการแทนชื่อจริง "เตือนใจ ยุ่นสอาด" (นามสกุลจริงก่อนสมรส) ขับร้องเพลงบันทึกแผ่นเสียงครั้งแรกด้วยเพลง "สิ้นหล้า" และ "ไม่อยากอยู่" ของครูศรีสวัสดิ์ กับวงยูงทอง แต่ไม่ได้รับความนิยมมากนัก
ดาวใจ ไพจิตร ได้รับความนิยมอย่างสูงสุด ระหว่างปี พ.ศ. 2515-2525 ได้รับรางวัลเสาอากาศทองคำ (ส.ส.ส. : สถานีวิทยุเสียงสามยอด) สาขาเพลงยอดนิยมยอดเยี่ยม จากเพลง "อย่ามารักฉันเลย" พ.ศ. 2518 และเพลง "หยาดน้ำฝนหยดน้ำตา" พ.ศ. 2521 และได้รับรางวัลแผ่นเสียงทองคำพระราชทาน จากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในเพลง "น้ำตาดารา" เมื่อ พ.ศ. 2523
ปัจจุบัน ประกอบธุรกิจส่วนตัว เป็นเจ้าของโรงเรียนอนุบาล ดำรงตำแหน่งอุปนายก สมาคมนักร้องแห่งประเทศไทย ช่วยเหลืองานสังคม
แสดงละครเรื่อง ความรักสีดำ (พ.ศ. 2538)
กุหลาบร่วง
เพลงกุหลาบร่วง เป็นผลงานประพันธ์คำร้องและทำนองของ พรานบูรพ์ ประกอบละครเรื่อง "บุปผชาตินคร" ของคณะจันทโรภาส จัดแสดงที่วิกบ้านดอน อำเภอบ้านดอน จังหวัดสุราษฎร์ธานี เมื่อ พ.ศ. 2476 ต่อมาเรื่องบุปผชาตินคร เปลี่ยนชื่อเป็น "แม่ศรีเวียง" จัดแสดงที่โรงพัฒนากร เมื่อ พ.ศ. 2478 จึงตัดเพลงกุหลาบร่วงออกมาร้องสลับฉาก ขับร้องโดย ชะอวบ ฟองกระแสสินธุ์
เพลงนี้มีการบันทึกเสียงครั้งแรกเมื่อ พ.ศ. 2478 ขับร้องโดย ประทุม ประทีปะเสน ต่อมาเมื่อ พ.ศ. 2525 นงลักษณ์ โรจนพรรณ ซึ่งเคยเป็นดาราละครทีวีของบริษัท ไทยโทรทัศน์ จำกัด ช่อง 4 บางขุนพรหม นำมาขับร้องบันทึกเสียงใหม่ เพลงนี้จึงกลับมาเป็นที่นิยมอีกครั้ง
โรงเรียนเตรียมอุดมศึกษาน้อมเกล้า
โรงเรียนเตรียมอุดมศึกษาน้อมเกล้า เป็นโรงเรียนมัธยมศึกษาขนาดใหญ่พิเศษสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 22/24 ถนนรามคำแหง แขวงราษฎร์พัฒนา เขตสะพานสูง กรุงเทพมหานคร ซึ่งคุณย่าฉวี ทัศนปรีดา มีความรู้สึกซาบซึ้งและสำนึกในพระมหากรุณาธิคุณของพระบาทสมเด็จพระเจ้าอยู่หัว ที่ทรงแผ่เมตตาบารมีคุ้มเกล้าฯ พสกนิกร ชาวไทย โดยเฉพาะอย่างยิ่งทรงสนพระราชหฤทัยเป็นพิเศษ ในด้านการศึกษาของเยาวชน คุณย่าฉวี ทัศนปรีดาจึงได้เข้าเฝ้าสมเด็จพระเทพรัตนราชสุดาฯ สยามบรมราชกุมารี น้อมเกล้าน้อมกระหม่อมถวายที่ดินถมแล้วจำนวน 10 ไร่ 3 งาน 28 ตารางวา (ปัจจุบันมีเนื้อที่ 15 ไร่ 93 ตารางวา) เมื่อวันพุธที่ 10 สิงหาคม 2526 เพื่อพระราชทานแก่กระทรวงศึกษาธิการ และได้ประกาศจัดตั้งโรงเรียนเมื่อวันที่ 11 สิงหาคม 2526 โดยใช้ชื่อว่า "โรงเรียนเตรียมอุดมศึกษาน้อมเกล้า" ตามความประสงค์ของคุณย่าฉวี ทัศนปรีดา ทั้งนี้ คุณหญิงสุชาดา ถิระวัฒน์ ดำรงตำแหน่งผู้ตรวจการกระทรวงศึกษาธิการในขณะนั้นเป็นผู้ประสานงานในการจัดตั้ง
การได้รับพระราชทานพระบรมราชานุญาต ใช้พระเกี้ยวเป็นสัญลักษณ์ประจำโรงเรียนเตรียมอุดมศึกษาน้อมเกล้าตามคำกราบบังคมทูลขอพระราชทานพระบรมราชานุญาต ของ คุณหญิงสุชาดา ถิระวัฒน์ ผู้ประสานงานในการก่อตั้งโรงเรียนนับเป็นพระมหากรุณาธิคุณอย่างหาที่เปรียบมิได้ เป็นมงคลอันสูงส่งที่เราชาวเตรียมอุดมศึกษาน้อมเกล้าภาคภูมิใจในเกียรติยศและศักดิ์ศรีแห่งความเป็นลูกพระเกี้ยว
ด้วยนางฉวี ทัศนปรีดามีความรู้สึกซาบซึ้งและสำนึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงแผ่เมตตาบารมีคุ้มเกล้าฯ พสกนิกรชาวไทย โดยเฉพาะอย่างยิ่งทรงสนพระราชหฤทัยเป็นพิเศษในด้านการศึกษาของเยาวชน จึงเกิดความศรัทธาเปี่ยมด้วยความจงรักภักดีที่จะได้มีโอกาสโดยเสด็จพระราชกุศล ด้วยการน้อมเกล้าฯถวายที่ดินถมแล้วติดริมถนนรามคำแหง (สุขาภิบาล ๓) แขวงสะพานสูง เขตบางกะปิ กรุงเทพมหานคร จำนวน ๔ โฉนดติดต่อกัน ได้แก่ โฉนดเลขที่ ๖๐๑๕๔-๖๐๑๕๗ รวมเนื้อที่ทั้งหมด ๑๐ ไร่ ๓ งาน ๒๘ ตารางวา มูลค่าในขณะนั้นประมาณ ๒๐ ล้านบาท ทั้งนี้ตามราคาประเมินของหัวหน้าเจ้าพนักงานที่ดินเขตบางกะปิ โดยโอนกรรมสิทธิ์ให้แก่กรมธนารักษ์ เมื่อวันที่ ๒๙ มิถุนายน พ.ศ. ๒๕๒๖ และขอพระบารมีปกเกล้าฯ พระราชทานที่ดินแปลงนี้ให้แก่กระทรวงศึกษาธิการเพื่อจัดสร้างโรงเรียนมัธยม ศึกษา อันจะเกิดประโยชน์แก่การพัฒนาเยาวชนในท้องถิ่นได้ทั่วถึงยิ่งขึ้นไป
ทั้งนี้นางฉวี ทัศนปรีดา ได้มอบหมายให้นางอิราวดี นวมานนท์ ผู้เป็นหลานและเป็นกรรมการผู้หนึ่งของสมาคมนิสิตเก่าอักษรศาสตร์ ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี ติดต่อท่านผู้ตรวจราชการกระทรวงศึกษาธิการ คุณหญิงสุชาดา ถิระวัฒน์ ในฐานะนายกสมาคมฯ ขอความอนุเคราะห์เป็นผู้ติดต่อประสานงานกับกระทรวงศึกษาธิการ และสำนักงานราชเลขาธิการ ซึ่งคุณหญิงสุชาดาได้ติดต่อประสานงานมาโดยตลอด โดยได้ขอพระราชทานพระบรมราชวโรกาสนำนางฉวี ทัศนปรีดา เข้าเฝ้าน้อมเกล้าฯ ถวายที่ดินเพื่อพระราชทานแก่กระทรวงศึกษาธิการ จัดสร้างโรงเรียนมัธยมศึกษา เมื่อความทราบฝ่าละอองธุลีพระบาทแล้ว ทรงพระกรุณาโปรดเกล้าให้เข้าเฝ้าสมเด็จพระเทพรัตนราชสุดาฯ สยามบรมราชกุมารี แทนพระองค์ ในวันพุธที่ ๑๐ สิงหาคม พ.ศ. ๒๕๒๖ ณ พระตำหนักจิตรลดารโหฐาน
เริ่มเปิดสอน.
เมื่อกระทรวงศึกษาธิการได้รับพระราชทานที่ดินแล้ว ได้ประกาศตั้งโรงเรียนเมื่อวันที่ ๑๑ สิงหาคม พ.ศ. ๒๕๒๖ โดยใช้ชื่อว่า โรงเรียนเตรียมอุดมศึกษาน้อมเกล้า ตามความปรารถนาของเจ้าของที่ดินและได้มีคำสั่งแต่งตั้งผู้บริหารโรงเรียน ตามคำสั่งกรมสามัญศึกษา ที่ ๒๗๙๙/๒๖ ลงวันที่ ๑๙ กันยายน พ.ศ. ๒๕๒๖ ให้นายอัศวิน วรรณวินเวศร์ ผู้ช่วยผู้อำนวยการฝ่ายปกครองโรงเรียนเตรียมอุดมศึกษาพัฒนาการ มาปฏิบัติหน้าที่ในตำแหน่งครูใหญ่ ๕ โรงเรียนเตรียมอุดมศึกษาน้อมเกล้า นับเป็นผู้บริหารคนแรกของโรงเรียน
ต่อมากระทรวงศึกษาธิการได้จัดสรรงบประมาณปีพ.ศ. ๒๕๒๖ สำหรับการก่อสร้างอาคารเรียนและส่วนประกอบอื่นๆเท่าที่จำเป็นก่อน เพื่อให้ทันเปิดรับนักเรียนในปีการศึกษา ๒๕๒๗ ชั้นมัธยมศึกษาปีที่ ๑ จำนวน ๘ ห้องเรียน มีนักเรียนจำนวน ๔๐๐ คน และเนื่องจากอาคารสถานที่ยังอยู่ในระหว่างการก่อสร้าง แต่มีสถานที่บางส่วนเสร็จเรียบร้อยแล้วและพร้อมที่จะดำเนินการได้ จึงได้ย้ายนักเรียนมาเรียนตั้งแต่วันที่ ๑ พฤศจิกายน พ.ศ. ๒๕๒๗ ซึ่งเป็นวันแรกของการเปิดเรียนภาคเรียนที่ ๒ ซึ่งในปัจจุบันโรงเรียนเตรียมอุดมศึกษาน้อมเกล้าได้เจริญก้าวหน้า พัฒนาอย่างไม่หยุดยั้ง โดยในปัจจุบันมีนักเรียนกว่า ๔,๐๐๐ คน ที่ดิน ๑๕ ไร่เศษ มีอาคารเรียน ๓ หลัง สูง ๕ ชั้น มีห้องสมุด ห้องสารสนเทศ ห้องเรียนคอมพิวเตอร์ ห้องปฏิบัติการวิทยาศาสตร์ สนามกีฬา ศูนย์ดนตรี ห้องเรียนตามกลุ่มสาระวิชาต่างๆซึ่งมีความทันสมัย อีกทั้งยังมีโดมขนาดใหญ่อีก ๒ หลัง ที่ติดตั้งพัดลมไอน้ำเอาไว้ ด้วยอาศัยผู้บริหาร คณะครู ผู้ปกครอง ศิษย์เก่า นักเรียน รวมถึงผู้ที่มีจิตศรัทธาที่ร่วมกันพัฒนาจนเป็นโรงเรียนเตรียมอุดมศึกษาน้อมเกล้าในปัจจุบัน
คัต-ตุน
KAT-TUN  ศิลปินกลุ่มก่อตั้งโดย Johnny &amp; Associates หรือ จอห์นนี่ส์ ในปี พ.ศ. 2544 โดยชื่อวงมาจากตัวอักษรแรกของนามสกุลของสมาชิกวงทั้ง 6 คน ในช่วงแรก วงตั้งขึ้นเพื่อเป็น แบ็คแดนซ์เซอร์ (backdancer) ให้กับ โดโมโตะ โคอิจิ ในรายการ Pop Jam อย่างไรก็ตาม KAT-TUN ได้รับความสนใจอย่างมาก จนเป็นวง Johnny's Jr. วงเดียวที่มีโอกาสมีคอนเสิร์ตเป็นของตัวเองในขณะที่ยังไม่ได้เดบิวต์ โดยคอนเสิร์ตครั้งแรกมีขึ้นในฤดูร้อนปี พ.ศ. 2545 จนได้เดบิวต์ (Debut) ในปี พ.ศ. 2549
ตั้งแต่ เดบิวต์เมื่อปี 2006 KAT-TUN สร้างปรากฏการณ์มากมายในวงการบันเทิงญี่ปุ่น ซิงเกิลและอัลบั้มล้วนแล้วแต่ขึ้นอันดับ 1 Oricon Chart ทั้งหมด KAT-TUN เป็นศิลปินแรกในประวัติศาสตร์ที่สามารถเปิดคอนเสิร์ตต่อเนื่องถึง 8 วันที่ โตเกียว โดม ซึ่งเป็นคอนเสิร์ตฮอลล์ที่ใหญ่ที่สุดและมีเกียรติที่สุดในญี่ปุ่น รวมจำนวนผู้ชมถึง 440,000 คน นอกจากงานเพลง พวกเขายังมีงานละครหลายเรื่อง มีรายการทีวีของตัวเอง และยังแสดงมิวสิคัลหลายเรื่องด้วย
คำว่า "KAT-TUN" นอกจากจะมาจากคำว่า "การ์ตูน (Cartoon) " ในภาษาอังกฤษแล้ว ชื่อวงยังเป็นการนำเอาชื่อสกุลตัวแรกของสมาชิกแต่ละคนมาวางเรียงกัน จนได้คำว่า "KAT-TUN"
2001–2005: ก่อตั้งวงและงานก่อนเดบิวต์.
ก่อน ที่จะมาเป็น KAT-TUN สมาชิกแต่ละคนมาจากยูนิตฝึกหัดแตกต่างกันภายใต้ค่าย Johnny &amp; Associates ปี 2001 มีจูเนียร์ 8 คนที่ถูกเลือกให้มาเป็นยูนิตชั่วคราวในการเต้นสนับสนุน โดโมโตะ โคอิจิ (Kinki Kids) ในรายการเพลงทางช่อง NHK ชื่อ Pop Jam สมาชิกถูก ผลัดเปลี่ยนจนกระทั่งได้กลายมาเป็น KAT-TUN กับสมาชิก 6 คนอย่างในปัจจุบัน แม้ว่าการก่อตั้งวง เป็นเพียงการมุ่งหมายให้เป็นยูนิตเต้นแบกกิ้งชั่วคราว แต่ KAT-TUN ก็ได้รับความสนใจอย่างมากจนกลายเป็นยูนิตถาวร
ในปี 2002 เพื่อตอบสนองต่อเสียงเรียกร้องที่เข้ามามากมาย KAT-TUN จึงได้จัดคอนเสิร์ตเป็นของตัวเองเป็นครั้งแรกชื่อ โอคาคุซามะ วะ คามิซามะ - คอนเสิร์ต โกะจูโกะมัน นิน ไอ โนะ รีเควสต์ นิ โคตาเอะเตะ!! (Okyakusama wa Kamisama - Concert 55man Nin Ai no Request ni Kotaete!!) ซึ่งเกิดจากจดหมายรักรีเควสต์จากแฟนๆจำนวน 550,000 คนที่อยากดูคอนเสิร์ตคัตตุน ในปีเดียวกัน พวกเขาได้แสดงคอนเสิร์ต 11 งานในวันเดียว และนี่ได้กลายเป็นสถิติสูงสุดในญี่ปุ่นของศิลปินที่แสดงคอนเสิร์ตมากที่สุด ในวันเดียว ตั้งแต่นั้นมา KAT-TUN ก็ได้จัดคอนเสิร์ตในญี่ปุ่นแทบทุกฤดูกาล
ในปี 2003-2004 ความโด่งดังของเพิ่มขึ้นถึงระดับเทียบเท่าวงที่เดบิวต์แล้ว คือในระดับที่พวกเขาได้ถูกเชิญไปแสดงรายการ Music Station หลายต่อหลายครั้ง นอกจากนี้ยังได้ร่วมทัวร์คอนเสิร์ตกับ Tackey &amp; Tsubasa ในทั้งประเทศและนอกประเทศด้วย ซึ่งช่วง 2 ปีนี้ KAT-TUN ได้มาเมืองไทยเพื่อร่วมคอนเสิร์ตต่างๆถึง 4 ครั้ง
ในปี 2005 KAT-TUN ได้ออก DVD คอนเสิร์ตใหญ่ครั้งแรก คือ คัตตุน ไลฟ์ ไคโซคุบัง (KAT-TUN Live Kaizokuban แปลว่า เรือโจรสลัด) ซึ่งเป็น DVD ที่มียอดขายสูงสุดอันดับ 1 ประจำปี โดยการจัดอันดับของ Oricon และในงาน 20th Japan Gold Disc Awards ดีวีดี Live Kaizokuban ก็ได้เป็นหนึ่งใน Music Video Of The Year
ในปี 2005 ความโด่งดังของ KAT-TUN ถูกเสริมด้วยงานละครที่ประสบความสำเร็จอย่างมาก Gokusen ภาค 2 ซึ่งนำแสดงโดย คาเมะนาชิ และ อาคานิชิ กลายเป็น Gokusen ภาคที่โด่งดังด้านยอดผู้ชมสูงที่สุดใน 3 ภาค โดยทำเรทติ้งตอนจบทะลุเป้าไปถึง 32.5% และยังต่อเนื่องด้วยละคร โด่งดังปลายปีอย่าง Nobuta Wo Produce ซึ่งคาเมะนาชิ แสดงนำร่วมกับ ยามะพีแห่งวงนิวส์ ละครทำเรทติ้งสวยงาม และเพลงประกอบ Seishun Amigo โดย Shuji To Akira (ชูจิ โตะ อาริกะ) ซึ่งเป็น ยูนิตพิเศษของ คาเมะนาชิ คาซึยะ และ ยามาชิตะ โทโมฮิสะ หรือยามะพีแห่งวงนิวส์ ทำยอดขายถล่มทลายแบบฉุดไม่อยู่ไปมากกว่า 1,000,000 แผ่น กลายเป็นซิงเกิลขายดีอันดับ 1 ประจำปี 2005 และยังขายดีมาถึงปี 2006 ซึ่งยังติดอันดับขายดีอันดับ 3 ของปี 2006 อีกด้วย
แม้ว่า KAT-TUN จะโด่งดังถึงขนาดวงที่ออกผลงานแล้ว แต่พวกเขาก็ไม่ได้รับอนุมัติให้เดบิวต์อย่างเป็นทางการจนกระทั่ง 5 ปีหลังจากการก่อตั้งวง สมาชิกวง นากามารุ ได้เปิดเผยในภายหลังว่า วงเริ่มเป็นกังวลมากขึ้นเรื่อยๆว่าจะไม่มีโอกาสได้ออกอัลบั้ม ดังนั้นเขา พร้อมทั้ง คาเมะนาชิ และ อาคานิชิ ได้เข้าพบประธานบริษัทเพื่อขอให้อนุมัติให้วงได้เดบิวต์ แต่ก็ได้รับแจ้งจากทางคุณจอห์นนี่ ว่า "บริษัทได้วางแผนยิ่งใหญ่สำหรับวงไว้แล้ว ให้จงมุ่งมั่นต่อไปก่อน~!"
2006: การเดบิวต์ และ "Real Face".
พวกเค้าได้ถูกประกาศเดบิวต์ อย่างเป็นทางการ เมื่อวันที่ 29 มกราคม 2006 และในวัน ที่ 22 มี.ค. KAT-TUN ได้ออกซิงเกิลเดบิวต์ "Real Face" พร้อมกับการออกอัลบั้ม Best of KAT-TUN รวมทั้ง DVD Real Face Film ทั้ง 3 ผลงานนี้ออกภายใต้สังกัดย่อยของตัวเองคือ J-One Records และวงยังได้ออกทัวร์ทั่วประเทศทันทีในทัวร์ชื่อ Live of KAT-TUN "Real Face" เพื่อซัพพอร์ตอัลบั้ม ในเวลาเพียงสัปดาห์แรก อัลบั้ม Best of KAT-TUN ซิงเกิล "Real Face" และดีวีดี Real Face Film ก็ขึ้นอันดับ 1 โอริคอนในชาร์ตทั้ง 3 ชาร์ต ด้วยยอดขาย 556,548 แผ่น, 754,234 แผ่น และ 374,202 แผ่นตามลำดับ รวมกันทั้งหมด 1,684,984 แผ่น พวกเขาได้กลายเป็นศิลปินคนที่ 2 ของญี่ปุ่นที่สามารถเหมาอันดับ 1 บนชาร์ตทั้ง 3 ในคราวเดียว (ศิลปินที่ทำได้คนแรกคือ ฮามาซากิ อายุมิ) และด้วยตัวเลขยอดขาย ขนาดนี้ ทำให้คัตตุนกลายเป็นเจ้าของสถิติยอดขาย ซิงเกิลเดบิวต์ สูงสุดในประวัติศาสตร์ (สถิตินี้เดิมเป็นของวง Arashi ด้วยยอดขายซิงเกิล Arashi จำนวน 557,000 แผ่นเมื่อปี 1999)